**1. Predmet politickej a právnej filozofie**

- predmet poznania – právo ako spoločenský jav

- dôvod jeho vzniku, podmienky za ktorých vzniká, problémy s ktorými zápasí

- A. Kaufmann – ak sa zaoberáme problémami právnej filozofie, pýtame sa ako právnici a odpovedáme ako filozofi

**2. Vzťah filozofie a práva**

- cieľ filozofie – múdrosť, poznanie

- právo sa zameriava na potrebu skvalitňovať a usmerňovať praktické konanie človeka

- právo pôsobí v spoločnosti ako regulátor a korektor vzťahov

**3. Základné princípy právneho myslenia**

1. zásada spravodlivosti

- dať každému čo mu patrí

- ius est ars boni et equi

- občan by mal konať v súlade s tým, čo považuje za spravodlivé

2. snaha nájsť kompromis

3. kategorický imperatív

- I. Kant, morálny imperatív

- byť slobodný = zodpovedať za svoje rozhodnutia

4. slušnosť

- už Platón, Aristoteles

- dobrý občan vie ako sa správať, aj keď konkrétny zákon neexistuje

- Sokrates- úcta k zákonom – dobrý občan rešpektuje aj zlé zákony aby neviedol zlého občana k porušovaniu dobrých zákonov

5.,6. zodpovednosť, tolerancia

**4. Antické filozofické a právne myslenie**

- prvá etapa vývoja gréckej filozofie – prírodná filozofia

- záujem človeka sa zameral na vonkajšiu skutočnosť a hľadal odpovede na podstatu toho, čo ho obklopovalo

- svet, ktorý vnímame zmyslami, je len tieňom, skutočný svet je ten, ktorý objavuje naše myslenie

- bytie – základný pojem gréckej prírodnej filozofie

- myšlienkový obraz sveta je jediný správny a vyjadruje pravú skutočnosť

- substancia – nemenná stála podstata bytia, skrývajúca sa za každým premenlivým javom

- formulovali to, čo považovali za pravú príčinu a princíp všetkého existujúceho

- Táles – voda, Anaximénes – vzduch, Anaximandros – apeiron (neurčitá látka bez obmedzenia a tvaru)

- Pytagoras – snaha vysvetliť svet z jeho kvantitatívnej stránky

- podstatu sveta hľadal v jeho číselných proporciách a formách

- úloha filozofie – zdokonaľovať človeka a hľadať múdrosť

- Heralkelitos z Efezu – za základ prírodných javov považoval oheň

- celé bytie je vo večnom toku, pohybe – panta rei

- logos – zmysluplné používanie slov na vyjadrenie myšlienok

- záujem o právo a spravodlivosť

- rozlíšenie medzi prirodzeným a pozitívnym právom

- Leukipos, Demokritos – atomisti

- svet je zložený z nemenných, neviditeľných čiastočiek – atómov

- Eleáti – Zenón, Xenofanes, Parmenides

- parmenides vidí základ všetkého súcna v čistom bytí

- Zenón – apórie – popierajú existenciu pohybu rozumovou úvahou

- podporil tak predpoklad eleátov o existencii nemeniteľného bytia

**5. Sofisti – Protagoras, Gorgias**

- prví profesionálni učitelia filozofie

- ich poslaním a cieľom bolo pripravovať Grékov na plnenie úloh pri správe obce, štátu a kultivovať ich zručnosti na plnenie občianskych povinností

- pre plnoprávneho občana boli nevyhnutné politické vedomosti, osvojenie si rétoriky a logiky

- učili ich prostredníctvom tzv. dialektických cvičení urobiť slabšie dôvody silnejšími, presviedčať a verejne vystupovať

- zaujímala ich užitočnosť a pravda okamihu

- Sokrates a Platón ich kritizovali pre ich relativistické a subjektivistické stanoviská a za poberanie peňazí za vyučovanie

- orientácia na veci verejné, problémy človeka, humanizovanie filozofie

- Gordias – zaviedol do filozofického myslenia relativizmus, všetko relativizoval

- tvrdil, že nič nie je, a keby bolo, tak by to nebolo poznateľné, a keby bolo, tak by to nebolo zdediteľné

**6. Sokratova filozofia a jeho chápanie zákonov**

- induktívny filozofický prístup – navodenie problému, kladenie otázok, postup od jednoduchšieho k zložitejšiemu a k definícii

- cieľ ľudského života videl v blaženosti, ktorá je najvyšším stupňom cnosti

- za základ blahobytu obce a fungujúcich inštitúcií považoval poslušnosť občanov voči zákonom a ich neporušiteľnosť

- bol stúpencom umiernenej demokracie, odsudzoval tyraniu a vyzdvihoval sofokraciu (vládu najmúdrejších)

- riadiť môže iba ten, kto má vedomosti, zručnosti a skúsenosti

- na čele štátu majú stáť najvzdelanejší a najmúdrejší znalci spravodlivosti

- spravodlivosť – konať a žiť v súlade so zákonmi obce

- rozlišoval prirodzené (nepísané) a pozitívne (písané) zákony, ktoré prijíma štát

- prirodzené zákony sú večné, neobmedzené a spoločné všetkým, majú vyššiu silu ako písané

- kto rešpektuje zákon, koná spravodlivo

- dodržiavanie zákonov, dokonca i zlých

**7. Platón – spravodlivý štát, klasifikácia ústav, spravodlivosť a zákony**

- Ústava, Zákony

- svoje filozofické diela napísal vo forme dialógov

- etické úvahy

- teória ideí – okrem materiálneho meniaceho sa a zmyslami vnímaného sveta existuje aj iný svet, svet nemenných, trvalých a iba rozumom postihnuteľných entít – svet ideí

- svet zmyslových vecí nie je stály ani pravdivý a nemôže byť skutočný

- najvyššia idea – idea dobra, totožná s ideou božstva

- dobro a prospech štátu kládol na prvé miesto, im sa musí podriadiť aj záujem jednotlivca

- spravodlivý štát zaručujúci vládu rozumu:

- ideálny typ štátu sa skladá z troch stavov – vládcov, vojakov a výrobcov

- deľba práce podľa uvedenej štruktúry spoločnosti

- rozum = stav vládcov, statočnosť, odvaha = vojaci, živitelia = výrobcovia

- vládcovia majú byť múdri, vojaci odvážni, výrobcovia umiernení

- spravodlivosť – základná cnosť Platónovej etiky

- osobná morálna kvalita človeka a predpoklad stabilných spoločenských vzťahov v štáte (objektívna spravodlivosť)

- znášať nespravodlivosť je lepšie ako byť nespravodlivým

- treba ju uplatňovať pri riadení polis

- odmieta názor, že byť spravodlivým znamená dať každému čo mu patrí

- klasifikácia ústav:

- nespravodlivé ústavy – odkláňajú sa od princípov ideálnej polis, vlády najlepších

- aristokracia – vláda jedného alebo niekoľko najmúdrejších a najlepších

- oligarchia, demokracia, tyrania – na vláde participujú najhorší

- preferuje silu zákona

- tí, ktorí vládnu, by mali byť sluhami zákonov

- funkciu zákona je slobodná a rozumne riadená obec

**8. Aristoteles – učenie o spoločnosti, právo, spravodlivosť a slušnosť**

- Metafyzika, Etika Nikomachova, Etika Eudemova, Politika, Rétorika

- vedecké poznanie členil na filozofiu teoretickú (fyzika, matematika, metafyfika) a praktickú (politika, etika, ekonómia, rétorika)

- príčiny vzniku vecí:

- causa materialis – materiálna príčina – každá vec sa skladá z látky

- causa formalis – formálna príčina – podľa ktorej veci vznikajú podľa ľudskej predstavy

- causa efficienis – pôsobiaca príčina – každá vec potrebuje na svoj vznik pohyb, energiu

- causa finalis – účelová príčina- nič nevzniká bez účelu

- látka a forma, ich spojením vzniká substancia vecí

- úlohou vedy je poznanie všeobecného v jednotlivých veciach

- prvý hýbateľ

- štát – polis vznikol na spolužitie ľudí a má zaistiť nevyhnutné podmienky existencie svojich členov a rozvoj ich cností

- tri dobré a tri zlé ústavy

- správne – monarchia, aristokracia, polieta (vláda väčšiny s ohľadom na prospech všetkých)

- nesprávne – tyrania, oligarchia, demokracia

- základom štátu je rodina, súkromné vlastníctvo, otroctvo

- štát je podriadený právu a vo vydávaných zákonoch musí vyjadrovať princípy spravodlivosti

- v jeho diele Politika vyjadruje potrebu oddelenia zákonodarnej moci (rada) od výkonnej (úrady) a súdnej

- v piatej knihe Etiky Nikomachovej je ucelene podaná jeho teória spravodlivosti

- všeobecná (celá) spravodlivosť, čiastočná (etická) spravodlivosť

- ten, kto dbá na zákony, je spravodlivý, všetko zákonité je spravodlivé

- rozdeľovacia – distributívna spravodlivosť (majetky, peniaze), vyrovnávacia – komutatívna spravodlivosť (upravuje vzťahy medzi ľuďmi)

- zástanca iusnaturalizmu – ten však nestojí nad platným právom, ale je jeho prirodzeným základom

Epikuros

- nevychádzal z myšlienok prirodzeného práva ako stoici, ale zo stavu vzájomného nepriateľstva a vojny

- až akt zmluvy vedie k vzniku štátu a práva

- právo a spravodlivosť sú výsledkom dohody

- ak zákon nie je pre štát prospešný, je neúčinný

- právo = systém všeobecne uznávaných téz, ktoré určujú spolužitie členov spoločnosti s cieľom dosiahnuť obecný úžitok – prospech

- snaha nájsť pocit šťastia - hedonizmus

**9. Stoici a ich učenie o štáte – Polybios, Cicero**

Polybios

- Dejiny

- obhajca republikánskeho Ríma

- naviazal na Platónovu a Aristotelovu teóriu o formách štátu

- jeho naturalistická teória kolobehu ústav ako zákonitého procesu člení jednotlivé etapy na vzostup, rozkvet, vrchol a postupný úpadok vyplývajúci z prirodzenosti

- monarchia sa mení na tyraniu, aristokracia na oligarchiu, neskôr demokraciu

- najhoršia a posledná v cyklickom chápaní je ochlokracia – vystriedanie demokracie vládou skorumpovanej masy

- argumentuje v prospech zmiešanej ústavy

- stabilné prostredie zabezpečí rovnováha v pôsobení troch politických a mocenských síl:

- monarchistickej (inštitúcia konzulov), aristokratickej (senát) a demokratickej (ľudové zhromaždenie)

Marcus Tulius Cicero

- O Republike, O zákonoch, O Povinnostiach, O najvyššom dobre a zle

- republikánsky politik, rétor, advokát, filozof

- štát = najdôležitejšia spoločensko-organizačná forma

- ideálny štát je ten, v ktorom funguje etický princíp čestne žiť, neporušovať vlastníctvo iných, spravodlivo konať

- res publica – vec verejná, správa vecí sa týka všetkých plnoprávnych občanov

- obhajca prirodzeného práva

- aplikácia prirodzeného práva je realizovaná ľudským – pozitívnym právom

- zástanca právneho dualizmu

- ľudské právo – ius humanum – realizujú obce – civitas, v spoločnom práve národov – ius gentium, a v práve každej pospolitosti, komunity – ius civile

- formuluje princíp suverenity ľudu

- zástanca zmiešanej ústavy – práve tá je schopná vyvážiť monarchistické, aristokratické a demokratické záujmy a garantovať stabilitu otrokárskeho štátu

**10. Koncepcia prirodzeného práva – Ulpianus z Digest – filozofický základ prirodzeného práva**

- rímski právnici boli ovplyvnení gréckou filozofiou, prirodzenoprávnymi stanoviskami stoikov a Aristotelovou teóriou spravodlivosti

- iusnaturalistické princípy považovali za kritérium platného, zákonného práva

- prirodzené právo v ich chápaní obsahovalo princípy, ktoré sú spoločné všetkým národom, malo univerzálnu platnosť

- Ius Naturale je najvyšším a božstvom ustanoveným poriadkom, z neho odvodzovali ľudské právo – ius gentium, až po národné právo – ius civile

- Ulpianus – Digesta – etické princípy považuje za právne pravidlá:

- čestne žiť, nikomu neubližovať, každému priznať čo mu patrí (honeste vivere, alterum non laedere, suum cuique tribuere)

- podobné je to v Celsusovom vymedzení práva ako umenia dobra a spravodlivosti - ius est ars boni et equi

**11. Kresťanstvo, spor nominalizmu a realizmu**

- homo homini, deus des

- patristika, scholastika

- filozofia ovplyvnená kresťanstvom

- presvedčenie o vplyve a uplatniteľnosti prirodzeného práva prostredníctvom zákonov

- formuje sa koncepcia prirodzeného práva – božieho zákona, a ľudského práva

- spor o univerzálie – 2 smery – nominalisti, realisti

- čo existuje skôr – reálna vec alebo pojmy?

- nominalisti tvrdili že najprv je vec, a jej pomenovaním vzniká pojem

- realisti tvrdili, že najprv existujú pojmy – pred vecami, vo veciach a po veciach (ante res, in rebus, post res)

**12. A. Aurelius – teória dvoch štátov, učenie o prirodzenom práve**

- Spisy proti akademikom, O blaženom živote, Vyznania, Boží štát

- najvýznamnejší predstaviteľ patristiky

- filozofia má podľa jeho zásad slúžiť viere

- vôľa ako jadro ľudskej bytosti riadi myslenia a uvádza do pohybu všetky ostatné duševné sily

- v etike je podľa neho najvyššou hodnotou mravná vôľa

- autor prvej ucelenej kresťanskej filozofie dejín, ktorá je založená na boji medzi pozemským, svetským štátom (civitas terrena) a nebeským, božím štátom (civitas dei)

- pozemský štát hľadá slávu v sebe, nebeský v pánovi

- chápal človeka ako tvora so sklonom ku zlu, hriešneho, s túžbou vládnuť

- bez spravodlivosti neexistuje spoločenstvo ľudí ani štát

- výsledkom božieho rozumu a jeho kreativity sú zákony – večný zákon, božia vôľa, lex aeterna

- čo nechceš, aby ti druhí robili, nerob ani ty im

**13. T. Akvinský – spoločnosť a štát, právo a spravodlivosť**

- Suma teologická, Suma proti pohanom

- na báze Aristotelovej filozofie vytvoril systém cirkevnej filozofie, hierarchicky usporiadaný svet vecí a ich pojmov

- rozum slúži viere

- bol umiernený realista – všeobecné pojmy sú pred vecami – ante rem, v božom rozume, sú vo veciach (in res), lebo nemôžu existovať mimo vecí a vznikajú dodatočne po veciach (post rem)

- vo svojom diele Suma teologická rozpracoval svoju právnu filozofiu

- zákon = pravidlo, ktoré je ustanovené rozumnou vôľou zákonodarcu a je rozumom poznateľné. Musí smerovať k obecnému blahu svetového poriadku. Musí byť vydaný oprávneným orgánom, musí byť riadne vydaný

- rozdelil zákony do štyroch skupín:

1. večný zákon – lex aeterna – základný zákon božieho rozumu, ktorým boh riadi svet

2. prirodzený zákon – lex naturalis – vyplýva z večného zákona, je prejavom božského v nás, je prítomný v každom človeku, určuje mravné normy

3. ľudský zákon – lex humanus posita – odvodený ľudským rozumom z prirodzeného zákona pre konkrétne situácie

4. boží zákon – lex divina – obsahuje najvyššie princípy božieho práva obsiahnuté v starom a novom zákone

- delí právo na prirodzené a pozitívne

- v prípade že pozitívne normy nerešpektujú prirodzený zákon, netreba ich dodržiavať lebo sú v rozpore s prirodzenou spravodlivosťou

- spravodlivosť = trvalá a nepretržitá vôľa priznať každému čo mu patrí, poukazoval na rozdelenie medzi rozdeľovacou a vyrovnávacou spravodlivosťou

- vznik štátu viazal na spoločenskú podmienenosť človeka

- cieľ štátu je dosiahnuť obecné blaho

- za najlepšiu považoval zmiešanú ústavu (ako Polybios, Cicero)

- cnosti delil na prirodzené a dané bohom

**14. Humanizmus a Renesancia**

- vplyv antického myslenia, Platón Aristoteles

- idea dôstojnosti človeka, viera v silu poznania a sociálne perspektívy

- Erasmus Rotterdamský – Chvála Bláznovstvu – snaha vysvetliť úlohu a pozíciu dobrého panovníka

- prirodzenosť človeka sa prezentuje predovšetkým prostredníctvom umenia

- úsilie ovládnuť svet vonkajších živelných síl

- idea vývoja a pokroku, ktorá neskôr ovplyvnila aj právne myslenie osvietenstva a moderné koncepcie názorov na štát

**15. Teória poznania – dominantné problémy**

**16. Empirizmus – F. Bacon a jeho učenie o idoloch**

- Nové organon, Eseje morálne, ekonomické a politické, O dôstojnosti a pokroku vied, Nová Atlantída

- jeden z iniciátorov návratu k problematike poznávacieho procesu

- zmyslová skúsenosť je preňho základom vedeckého poznania

- analýza, experiment

- induktívna metóda – záruka poznania príčinných súvislostí skutočnosti

- dve fázy – pozitívna a negatívna

- pozitívna odstraňuje pramene chýb a zdroje falošných predstáv o veciach, ktoré nazýva idolmi – ilúzie, ktoré v sebe obsahuje poznanie, vrodené alebo získané

- idoly kmeňa, trhu, jaskyne, divadla

- rozum sa ich musí zbaviť

**17. Racionalizmus – Metodická skepsa R. Descarta**

- Rozprava o metóde

- sústreďoval sa na problematiku poznania s dôrazom na poznávaciu mohutnosť rozumu

- cieľ poznania – ovládnuť prírodné sily

- jedným z prostriedkov je metodická skepsa – predbežne pochybovať o všetkom, čo nám poskytuje skúsenosť o veciach

- ak pochybujem, tak myslím, a ak myslím, tak som (cogito ergo sum)

**18. Politická filozofia N. Macchiavelliho (Vladár)**

- Vladár, Úvahy o prvej dekáde Tita Livia

- hľadá silnú osobnosť, ktorá by prispela k blahu svetského štátu, nehľadiac na náboženské a morálne princípy

- v diele Vladár prezentuje svoj ideál štátu a obratného, ľstivého panovníka, pre ktorého je dominantná užitočnosť, nehľadiac na použité prostriedky ktoré vždy svätí účel

* Treba ospravedlniť vladárove metódy, ak slúžia obecnému blahu ľudu
* Vladár nesmie dovoliť, aby kresťanstvo obmedzovalo jeho rozhodnutia
* Vládcovia podliehajú rozmarom osudu, a preto sa v dobrých časoch musia pripraviť na časy zlé
* Úspešný panovník musí byť silný a ľstivý (lev a líška)
* Vladár dosiahne úspech iba vtedy, ak si vytvorí a udrží silnú ozbrojenú moc

- zavádza pojem štát (lostato)

- vladár nemusí mať žiadne cnosti, ale musí sa tváriť že ich má

- musí bojovať pomocou zákonov aj silou

- všetko musí byť podriadené vladárovi a štátnemu záujmu

- cnosťou sa stalo upevnenie moci, odhodlanosť, vôľa

- neobhajoval nezmyselné násilie a zneužívanie moci, vladár by nemal opúšťať cestu dobra

- dve formy štátu – republika a kniežactvo

- sociálno-politickú stabilitu predpokladal v zmiešanej forme uplatňovania štátnej moci, pripisoval dôležitosť uplatňovaniu zákonodarnej moci a kontrole ústavnosti

**19. J. Bodin – suverenita štátnej moci**

- Šesť kníh o štáte

- právnik, filozof, racionalista

- štát chápal ako súhrn rodín, ako právnu vládu suverénnej moci nad rodinou

- základná idea – zvrchovanosť a moc tvoriť zákony

- moc štátu je suverénna, absolútna a trvalá

- ideálna forma – absolutistická monarchia

- autoritu štátnej moci odôvodňoval prirodzeným právom

- ctí si etické hodnoty a ich poslanie v politickom živote, lebo cieľom štátu je cnosť a blaho

- iniciátor pojmu absolutizmus, absolútna moc

- moc je nezávislá, nadradená všetkému v štáte i navonok

- stálosť, trvalosť a nepretržitosť moci – panovník sa jej nemôže vzdať

- právo delil na prirodzené a ľudské

- právo je od počiatku v nás, ale môže byť aj to, čo je vlastné všetkým pozitívnym zákonom rôznych národov ako najmenší spoločný základ

**20. Utopické modely štátu – T. More a T. Campanella**

Thomas Morus

- Utópia

- utópia = neexistujúce miesto, vízia o ideálnej organizácii spoločnosti, o jej etických normách a zákonoch

- podrobuje kritike situáciu v Anglicku

- navrhuje reformy na odstránenie súkromného vlastníctva, ktoré považuje za príčinu kríz a nedostatkov

- potreba rozvoja osobnosti, spojenie vzdelania s prácou, potreba spravodlivých zákonov

- za ideálny stav považuje v druhej knihe utópie keď má spoločnosť málo zákonov, každý občan je znalcom práva

- odmieta militarizmus, tvrdí že ideálny stav sa nenastoľuje násilím ale prirodzenými prostriedkami – rozumnou organizáciou štátu, výchovou, povahou zákonov, toleranciou

Tomasso Campanella

- Slnečný štát

- orientoval sa na prírodnú filozofiu, najmä na problémy noetiky

- zástanca empirizmu a senzualizmu

- slnečný štát je sociálnou teokraciou, ležiacou v oceáne, ktorej vládne knieža – vladár Slnko, spolu s duchovnou aristokraciou

- jemu sú podriadení traja predstavitelia Moci, Múdrosti a Lásky

- politika slnečného štátu je antimilitaristická, pevne organizovaná s dôrazom na výchovu a eugeniku

- odmieta podriadenie sa autoritám, argumentuje v prospech samostatnej vedy

- každej z cností zriaďuje samostatný úrad, medzi nimi aj úrad spravodlivosti

**21. H. Grotius – prirodzené právo ako základ medzinárodného práva**

- Slobodné more, O práve vojny a mieru

- uznáva zjavenú božiu vôľu, vedľa nej však stojí prirodzené právo vyplývajúce z ľudskej prirodzenosti

- prirodzené právo je záväzné nielen pre každého človeka, ale i pre štát v čase vojny aj mieru, za každých podmienok a okolností

- z prirodzeného práva môžeme odvodiť systém pozitívneho práva

- vznik štátu – zväzok slobodných ľudí, ktorý sa konštituuje na základe zmluvy

- človek a ľud ako nositeľ suverenity sa v prospech jedného subjektu (autority) vzdáva neobmedzených prirodzených práv s cieľom nastoliť všeobecné dobro

- potreba riešenia medzinárodných vzťahov

- prameňom medzinárodného práva (ius gentium) ktorého je zakladateľom, bola myšlienka prirodzenosti a dohody medzi štátmi

- dodržiavanie zmlúv, povinnosť nahradiť škody, myšlienka sankcie v medzinárodných vzťahoch majú prispieť k upevneniu stability a mieru medzi štátmi

- zmluva sa stala prirodzeným základom všetkého práva a tým aj štát nadobúda svetský charakter

**22. B. Spinoza a jeho racionalistický model práva a štátu**

- Rozprava teologicko-politická, Politická rozprava, Etika

- vychádza z Descartových princípov, no svet chápe ako jednu substanciu ktorá predstavuje jednotu všetkých predmetov a javov prírody

- deus sive natura – boh je príroda

- substancia nevznikla z vonkajšej príčiny, lebo je príčinou samej seba (causa sui)

- poznávanie skutočnosti:

* Na základe autorít
* Skúsenosťou, na základe zmyslových pocitov, zmyslové poznanie je ale nespoľahlivé
* Rozumom
* Intuíciou – racionálne poznanie

- zmyslové poznanie považoval za nesúrodé, inadekvátne, rozumové a intuitívne za pravé, adekvátne, vedecké

- slobodným robí človeka rozum a sloboda spočíva v poznaní

- rozlišuje medzi prirodzeným a morálnym poriadkom, prírodným stavom a vznikom organizovaného spoločenstva

- primárnym cieľom štátu musí byť sloboda občanov, ktorá je najvyššou hodnotou

- zástanca demokratickej formy vlády

- zdôrazňoval potrebu slobody slova a myslenia

**23. Novoveké zmluvné koncepcie – Thomas Hobbes – od vojny všetkých proti všetkým k štátu**

- Leviathan, O telese, O človeku, O občanovi

- proces poznania sa podľa Hobbesa uskutočňuje prostredníctvom ideí a ich zdrojom sú zmyslové vnemy vonkajšieho sveta

- odmieta stanovisko Descarta, ľudia v spánku nemyslia takže sú zbavení ideí – nemôžu byť vrodené

- nevyvodzuje sociálne zákony z prírody ani nechápe človeka ako sociálneho živočícha

- motívy spoločenského života hľadá v princípoch, ktoré sú základom ľudského správania – egoistická snaha o sebazáchovu a hľadanie vlastného prospechu

- ľudia v prirodzenom predštátnom stave v ktorom sa nerozlišovalo dobro a zlo žili v konfliktoch

- jeho cieľom bolo koncipovať takú filozofiu štátu, ktorá by vyvrátila dobové presvedčenia o nadpozemskej spravodlivosti

- nevychádzal z božieho zákona ale z rozumu

- stav, v ktorom ľudia žili charakterizoval ako vojnu všetkých proti všetkým (bellum omnium contra omnes) keď pri absencii štátu a zákonov má človek obavy o svoj život a človek je človeku vlkom (homo homini lupus)

- neexistuje mravnosť a spravodlivosť

- ľudia túžia po istote a ustanovujú medzi sebou i nad sebou štát, zabezpečujúci mravnosť a poriadok

- vôľu ľudí treba podriadiť vôli jedného človeka alebo zhromaždenia, čo nazýva obcou, štátom, monarchiou, štátnou spoločnosťou, ktorá je výtvorom ľudských potrieb a vzniká na základe dohody – zmluvy medzi ľuďmi a panovníkom

- štát = to, čo je zvrchované, monarchistickou, aristokratickou alebo demokratickou formou

- ten kto predstavuje štátnu osobu má zvrchovanú moc, je suverén, ostatní sú poddaní a občania

- hlavnou funkciou štátu je chrániť životy ľudí, ktorí sa v záujme svojho bezpečia vzdávajú svojich slobôd

- moc štátu nie je ničím obmedzovaná a nepozná odpor, nemôže byť delená – je absolútna

- štát vyžaduje podriadenosť a poslušnosť

- štát prirovnáva k Leviathanovi, divej zveri, oblude

- moc rozhoduje o tom, na základe akých pravidiel bude spoločnosť žiť

- každý prejav vôle moci považuje Hobbes za spravodlivý – každý zákon je spravodlivý

- dve situácie, kedy človek môže odoprieť moci poslušnosť – neschopnosť štátu zabezpečiť jeho prežitie, alebo v prípade snahy štátu zabiť, popraviť človeka

- rozlišoval medzi prirodzeným a pozitívnym právom

- prirodzený zákon vysvetľoval ako slobodu jednotlivca

- jeho význam je menší než sila pozitívneho práva, ktorého prameňom je vôľa suveréna ustanovujúca čo je správne a nesprávne

- zástanca absolutizmu

- „žiaden zákon nemôže byť nespravodlivý“

- „zákony sú pravidlá o tom, čo je spravodlivé“

- spravodlivý je taký zákon, ktorý zodpovedá vôli zákonodarcu

- mravné princípy a mravný poriadok ktorý nepodlieha vôli nositeľa moci sú nerelevantné

**24. J. Locke – štát a deľba moci v štáte**

- Rozprava o ľudskom rozume, Dve rozpravy o vláde, Rozumnosť kresťanstva

- teoretik štátu, obhajca konštitučnej monarchie

- východiskom duševnej činnosti je podľa neho predstava (idea) získaná skúsenosťou, ktorá nie je človeku vrodená

- človek prichádza na svet ako čistá nepopísaná doska (tabula rasa)

- vedomie čerpá z dvoch zdrojov – vonkajšej a vnútornej skúsenosti

- nesúhlasil s Hobbesom, že prirodzený stav bol vzájomným bojom egoistických snáh človeka

- pokladal ho za stav keď ľudia žili v harmonických vzťahoch až do času, kým nezačali vytvárať politické zväzky a spoločenstvá

- prirodzený stav = stav slobody konania a nakladania so svojim majetkom

- spája vznik štátu s potrebou lepšej ochrany prirodzených práv jednotlivca

- spolu so slobodou a rovnosťou je vlastníctvo základným prirodzeným právom

- ľudia sa organizujú do občianskej spoločnosti, štátu formou zmluvy

- spoločenská zmluva má dve roviny:

- zmluva o spojení

- zmluva o podrobení sa – keď sa človek podrobí rozhodnutiu väčšiny a je jej zaviazaný

- rozlišuje medzi spoločenstvom (spoločenstvo ľudí) a štátom (politické orgány a inštitúcie, ktoré garantujú výkon zmluvy)

- deľba moci – vidí v nej záruku a prostriedok dôslednej ochrany prirodzených práv

* Zákonodarná moc – najvyššia moc spoločnosti, prostredníctvom nej sa reprezentuje politická vôľa spoločnosti vo forme zákonov, Locke ju zveruje do rúk parlamentu
* Výkonná moc, do ktorej zaraďuje aj súdnu – realizuje zákony v živote spoločnosti a vykonáva dozor nad ich dodržiavaním, zveruje ju do rúk monarchu
* Federatívna moc – realizuje zahraničnú politiku, otázky vojny a mieru, zveruje ju monarchovi

- činnosť legislatívy musí byť vždy v súlade s prirodzeným zákonom a musí slúžiť záujmom a dobru ľudu, zaisťovať život a majetok

**25. Ch. Montesquieu – duch zákonov – deľba moci v štáte**

- Úvahy o príčinách veľkosti a úpadku Rimanov, Perzské listy, O duchu zákonov

- nebol zástancom zmluvnej teórie

- nad všetkými zákonmi sú zákony prírody

- medzinárodné právo upravuje vzťahy medzi národmi

- verejné (politické) právo upravuje vzťahy medzi vládnucimi a ovládanými

- občianske (civilné) právo upravuje vzťahy medzi všetkými ostatnými navzájom

- zdôrazňuje špecifickosť zákonov národa, ktoré musia zodpovedať geografickým podmienkam, podnebiu, ekonomickej situácii, politickým inštitúciám, morálke i náboženstvu

- „len náhodou môžu zákony jedného národa vyhovovať zákonom druhého národa“

- tri druhy vlád:

- republikánska – najvyššia zvrchovaná moc patrí ľudu (demokracia), alebo jeho časti, elite (aristokracia)

- monarchická – vládne jeden človek opierajúci sa o platné zákony a o šľlachtu

- despotická – nesprávna forma vlády, keď jedna osoba vládne bez zákonov, pevných pravidiel a moc je udržiavaná strachom

- sloboda nie je živelné konanie, keď ľud robí, čo chce, ale je uskutočňovaním zákonnosti

- „sloboda je právo robiť všetko to, čo dovoľujú zákony“

- podmienkou na zaručenie slobôd je zabezpečenie deľby moci a prijatie opatrení proti jej zneužitiu

- tri druhy deľby moci- zákonodarná, výkonná, súdna

- prostredníctvom zákonodarnej panovník alebo príslušné orgány vydávajú zákony a rušia existujúce

- výkonnou mocou štát vyhlasuje vojnu a uzatvára mier, vymenúva a prijíma veľvyslancov, nastoľuje bezpečnosť krajiny

- súdna moc je výkonnou mocou v oblasti občianskeho práva, trestá zločiny a rozhoduje v sporoch medzi občanmi

- zákonodarná moc je zverená ľudu, resp. jeho zástupcom, parlamentu

- zákony nadobúdajú platnosť až po ich signovaní monarchom

- zákonodarný zbor má povinnosť kontrolovať vládu a ministri sú mu zodpovední za svoju činnosť

- výkonnú moc zveruje monarchovi, resp. úradníkom

- súdnu moc zveruje nezávislým sudcom ktorí sú vyberaní z ľudu na určité časové obdobie

**26. J.J. Rousseau – Teória spoločenskej zmluvy**

- Rozprava o vedách a umení, Rozprava o pôvode nerovnosti medzi ľuďmi, Spoločenská zmluva alebo o zásadách štátneho práva, Vyznania, Emil čiže o výchove

- civilizácia, kultúra a umenie hatia prirodzený vývoj človeka a sú príčinou úpadku morálky, cností a príčinou zrodu ľudského nešťastia

- len príroda vytvára v človeku prirodzenú morálku

- v Rozprave o pôvode nerovnosti hovorí o pôvodnom stave rovnosti, keď neexistovalo súkromné vlastníctvo, majetková nerovnosť ani štátna moc

- civilizácia existujúci stav porušila

- majetková nerovnosť spôsobila nerovnosť mravnú

- nástrojom na presadenie záujmu a moci majetných a zmenených vlastníckych vzťahov sa stal štát a spôsobil aj politickú nerovnosť

- najväčším stupňom nerovnosti je podľa Rousseaua despotizmus

- pripúšťa zvrhnutie despotu, považuje to za spravodlivé – požiadavka zvrhnutia absolutizmu

- nechcel z tejto situácie vyvodiť návrat k prírode ako obrat a návrat k primitivizmu

- východisko vzniknutého stavu v ktorom sa ľudstvo nachádza vidí vo forme združenia, spoločenstva, ktoré chráni majetok a individuálne práva, osobu každého občana

- tento problém sa podujal riešiť v Spoločenskej zmluve alebo o zásadách štátneho práva (1762) s cieľom podať teoretické riešenie a návod pre nastolenie rovnosti a slobody

- zmluvou vznikol štát, ktorý má svoje mravné ciele a svoju vlastnú vôľu (volonte generale), táto všeobecná vôľa má viesť k vytvoreniu blaha občanov

- rozlišuje medzi vôľou všetkých (volonte de tous) – prihliada k súkromnému záujmu, nie je vedená mravnými záujmami, a všeobecnou vôľou (volonte generale)

- štát môže viesť len všeobecná vôľa ako záruka všeobecného blaha, jej výrazom je zákon

- štát vznikol zmluvou, ale na rozdiel od názorov Hobbesa podľa Rousseaua nesmie oberať človeka o pôvodnú slobodu a zvrchovanosť ľudu

- vláda je len vtedy spravodlivá, ak zohľadňuje a zabezpečuje základné požiadavky demokratického štátu – všeobecnú vôľu a rovnosť občanov

- Rousseau nebol zástancom parlamentarizmu, ale priamej demokracie

- vôľa ľudu má byť vyjadrená referendom, ľud má priamu účasť na zákonodarstve

**27. I. Kant a Moderný liberalizmus a pozitivizmus**

**28. I. Kant a mravný zákon**

**29. I. Kant a sloboda a právo**

- Kritika čistého rozumu, Kritika praktického rozumu, Kritika súdnosti, Základy metafyziky mravov

- predkritické obdobie

- hypotéza o vzniku slnečnej sústavy

- dejiny prírody – pohyb od jednoduchého k zložitému, od chaotického k organickému

- kritické obdobie

- človek nemôže poznať veci tak, ako v skutočnosti existujú (vec osebe), ich podstata nie je dostupná ľudskému rozumu

- svet rozdelený na svet podstát a javov

- v rozumovej rovine poznania sú tieto dva svety neprechodné

- človek poznáva veci len ako javy

- rozpory, na ktoré rozum naráža – antinómie

- antinómia konečnosti a nekonečnosti, jednoduchého a zložitého, práva a slobody, jestvujúceho a nejestvujúceho

- v závere kritiky praktického rozumu – „dve veci napĺňajú myseľ vždy novým a vzrastajúcim obdivom a hlbokou úctou, čím častejšie a vytrvalejšie sa nimi myslenie zaoberá: hviezdnaté nebo nado mnou a morálny zákon vo mne“

- slobodný subjekt je viazaný zákonmi praktického rozumu, oblasťou povinnosti a normativity

- zástanca prirodzenoprávnych princípov

- normatívnu povahu práva, to, čo má byť (sollen) neodvodzuje z empirickej skutočnosti, teda z toho, čo je (sein)

- všetky mravné pojmy majú pôvod v rozume

- imperatívy – hypotetické, kategorické

- hypotetický – predpis na konanie, ktoré je prostriedkom určeným na nejaký účel

- kategorický – nie je podmienený žiadnym účelom, ale rešpektovaním hodnoty ľudských bytostí

- iba kategorický imperatív (zákon mravnosti) je prejavom slobody v najprísnejšom zmysle

- kategorický imperatív neobsahuje podmienku, predpisuje, ako bezpodmienečne treba konať

- „rob to, čo si želáš, aby iní robili tebe“

- „vždy konaj tak, aby ľudstvo v tvojej osobe i v osobe iného bolo pre teba nielen prostriedkom, ale cieľom“

- „konaj tak, aby sa maxima tvojej vôle mohla stať základom pre prijatie všeobecného zákonodarstva“

- cieľom štátu je zabezpečenie slobody

- sloboda jedného subjektu musí byť v súlade so slobodou iných

- všeobecného zákona slobody

- nositeľom donucovacej moci je štát, ktorý mení prirodzené vzťahy ľudí na občiansku spoločnosť

- štát je spojením ľudí pod právnymi zákonmi

- štátna moc – zákonodarná, výkonná. Súdna

- zákonodarná je výsledkom jednotnej vôle občanov na základe zákonov a princípov praktického rozumu a reprezentuje suverenitu

- spoločenskú zmluvu, ktorej podmienkou je kategorický imperatív, chápal ako východisko občianskej spoločnosti a štátu, keď sa jednotlivec dobrovoľne vzdáva svojich záujmov a zaväzuje sa rešpektovať princípy právneho štátu

- v práci K večnému mieru uvažuje o vzniku federatívneho zväzu slobodných štátov ako záruky realizácie večného mieru

- predpokladom bolo republikánske zriadenie, závislosť členov od spoločného zákonodarstva, princíp slobody a rovnosti občanov, nezasahovanie do vnútorných vecí iných krajín, rešpektovanie princípu mierového spolunažívania ako bezprostrednej povinnosti

**30. G.W.F. Hegel – právo a štát ako stupne slobody**

- Fenomenológia Ducha, Logika ako veda, Encyklopédia filozofických vied, Základy filozofie práva, ...

- jadrom jeho filozofie je téza, že myslenie a bytie sú totožné, že niet rozdielu medzi ideou a skutočnosťou

- idea = neosobný duchovný princíp, označovaný aj absolútno, rozum, duch

- dialektika ako spôsob myslenia i ako princíp všetkého objektívneho diania

- téza, antitéza, syntéza

- duch prechádza troma stupňami

- poznanie ako subjektívny duch

- poznanie ako objektívny duch – dosahuje sa tak, že subjektívny duch vystúpi sám zo seba, objektivizuje sa vo vonkajšom svete

- poznanie ako absolútny duch – syntéza predchádzajúcich štádií, je absolútnym preto, lebo je jednotou protikladu subjektívneho a objektívneho

- právo je súčasťou objektívneho ducha

- súčasťou práva je i štátoveda, politické a ekonomické vzťahy

- štát = útvar, ktorý predstavuje dialektickú väzbu medzi rodinou a občianskou spoločnosťou

- pravá sloboda sa realizuje len v existencii štátu a jeho prostredníctvom v mravnom celku

- právo nie je obmedzením slobody, ale realizáciou pravej slobody

- právo vymedzuje ako súcno slobodnej vôle, jeho stupňovito sa vyvíjajúce tri zložky sú abstraktné právo, moralita a mravnosť

- odmietol dominantnosť prirodzenoprávnej tradície

- rozlišuje medzi filozofickým právom (prirodzené právo) a pozitívnym právom (zákon)

- zákon je formálnym vyjadrením pozitívneho práva

- štát je inštitúcia, ktorá ma takmer zvrchované právo nad človekom a len v štáte môže dosiahnuť svoje najvyššie poslanie

- nevyhnutnosť rovnosti občanov pred zákonom

- zástanca konštitučnej monarchie

- deľba moci v štáte prostredníctvom zákonodarnej, vládnej (súdnej) a panovníckej moci

- dejiny podľa Hegla nie sú súhrnom omylov a náhod, ale procesom, v ktorom vládne rozum

- sloboda sa dosahuje poznaním, racionalizáciou skutočnosti

**31. právo a princíp utility**

- Fragment o vládnutí, Úvod do princípov morálky a zákonodarstva, Teória trestov a odmien, Deontológia, alebo veda o mravnosti

- za základ morálky a práva považoval princíp utility

- zabezpečiť čo najväčšie šťastie pre čo najviac ľudí

- utilitarizmus je etická koncepcia chápajúca úžitok ako princíp posudzovania ľudských činov

- rozum, filozofia, etika, právo by mali smerovať k spoločenskému systému, ktorý poskytne šťastie čo najväčšiemu počtu ľudí

- aj právo musí byť podriadené tejto požiadavke

- šťastie jednotlivca nemôže byť v rozpore s verejným blahom

- obecné blaho

- požaduje separáciu morálky od práva

- kritizoval prirodzenoprávne teórie

- právo je sumou príkazov najvyššej štátnej autority

**32. J. Austin – právo a právna veda**

- Pôsobnosť právnej vedy, Prednášky o právnej vede

- definoval filozofiu pozitívneho práva, ktorú zaujíma aké právo je, a nie aké by malo byť, a osobitnú jurisprudenciu, ktorej predmetom je konkrétny právny poriadok

- odlišuje právo a morálku

- pravidlá správania sa – božie pravidlá (zákony) a pozitívne morálne pravidlá, ktoré si ľudia stanovujú navzájom

- majú morálny obsah a pritom regulatívnu funkciu

- právne pravidlá – ich pôvodcom je politická moc, sú rozkazmi, vychádzajú z právneho poriadku

**33. J.S. Mill – liberalistické učenie o štáte**

- Systém logiky deduktívnej a induktívnej, Princípy politickej ekonómie, O slobode, Úvahy o ústavnej vláde, Utilitarizmus

- vysvetľoval istotu nášho poznania a myslenia, opierajúc sa o empíriu

- základom jeho teórie poznania je indukcia a vyrastá z každodennej, neustále sa opakujúcej ľudskej skúsenosti

- čo sa nezakladá na skúsenosti je pre Milla iba fikciou či nezdôvodniteľnou predstavou

- pokračuje v tradícii rozvoja ideí utilitarizmu

- zástanca kvalitatívneho utilitarizmu – nehovorí len o najväčšom šťastí pre čo najväčší počet ľudí, ale zaujímajú ho kvalitatívne vyššie formy šťastia

- ľudský čin považuje za správny iba vtedy, ak minimalizuje zlo vo svete, pričom kritériom užitočnosti je blaho pre celok, komunitu

- spravodlivosť = základný predpoklad slobodného rozvoja jednotlivca a princíp existencie ľudskej spoločnosti

- praktické vyústenie jeho utilitarizmu je v sociálnej stabilite, integrite, prevahe sociálneho cítenia nad egoizmom, v pochopení potrieb a blaha všetkých

- individuálna sloboda jednotlivca v spoločnosti

- hľadá princíp, ako upraviť donucovacie a mocenské spôsoby zaobchádzania s jednotlivcom v spoločnosti

- do sféry ľudskej slobody zahŕňa slobodu svedomia, slobodu myslenia, cítenia, absolútnu slobodu mienky a názorov, utvárať si svoj život, konať tak, ako chceme, slobodu spolčovania

- spoločnosť, v ktorej sa tieto zásady nerešpektujú Mill nepovažuje za slobodnú

- V úvahách o ústavnej vláde uvažuje o usporiadaní dobre fungujúcej demokratickej vlády a parlamentného systému, ktoré majú zaručiť hlavne neodňateľné práva demokratické slobody

- dve chápania demokracie:

- číru (pravú) – reprezentuje zastúpenie všetkých

- nepravú – zastúpenie väčšiny

- v skutočnej demokracii má byť pomerne zastúpený každý a každá časť ľudu

**34. F.C. von Savigny – duch národov v práve**

- O povolanosti našej doby k zákonodarstvu a právnej vede

- právo je v pevnom zväzku s národným životom, s ním vzniká a zaniká

- prvotným prameňom práva sú obyčaje

- to je základom právnického práva a jeho úlohou je rekonštruovať, objasňovať zásady obyčajového práva

- zákonodarstvo pripúšťa len v deklaratórnom zmysle

**35. R. von Ihering – právo ako boj záujmov**

- Účel v práve, Duch rímskeho práva, Boj o právo

- predstaviteľ záujmovej jurisprudencie

- právo = výsledok boja, ktorý má svoj pôvod v ľudskom egoizme, v takom individuálnom konaní, ktoré sa usiluje o zachovanie svojej existencie

- inštitúciou, ktorá garantuje stabilitu, je štát so svojou donucovacou funkciou a právo ako sústava vynútiteľných noriem, ako sociálny praktický účel na ochranu individuálnych spoločenských záujmov

- účel je stvoriteľom celého práva

**36. G. Jellinek – právo a štát**

- Deklarácia práv človeka a občana, Právo moderného štátu, Všeobecná štátoveda